কুরআনের আলোকে শবে বারা’আতঃ আল্লাহ বলেন, ” .হা- মীম।শপথ ঐ সুস্পষ্ট কিতাবের; নিশ্চয়ই আমি সেটাকে বরকতময় রাতের মধ্যে অবতীর্ণ করেছি।নিশ্চয়ই আমি সতর্কবাণী শুনাই।তাতে বন্টন করে দেয়া হয় প্রত্যেক হিকমতময় কাজ।( পারাঃ২৫,সূরা দুখান,আয়াত:১-৪) উক্ত আয়াতের ব্যাখ্যায় তাফসীরে জালালাইন শরীফে উল্লেখ আছে ” নিশ্চয়ই আমি সেটাকে ( কুরআন) বরকতময় রাতের মধ্যে অবতীর্ণ করেছি।সেই বরকতময়ী রাত হচ্ছে হয়তো “শবে ক্বদর” অথবা অর্ধ শা’বানের রাত্রি — শবে বরাত।( তাফসীরে জালালাইন:৪১০ পৃঃ) জালালাইন শরীফে উক্ত আয়াতের ব্যাখ্যায়…. ২৪ নং টীকায় আরো উল্লেখ আছে যে, ঐ বরকতময়ী রাত হচ্ছে, অর্ধ-শা’বানের রাত( শবে বরাত)।এটা হযরত ইকরামা ও তাফসীরকারকদের একটা দলে অভিমত।তাঁরা এর কতিপয় কারণও উল্লেখ করেছেন।যেমন—অর্ধ-শা’বানের রাতের কতিপয় নাম আছে–১. আল লাইলাতুল মুবারাকাহ ( বরকতময় রাত)২. লাইলাতুল বারা’আত ( মুক্তির রাত)৩.লাইলাতুর রাহমাহ্ (রহমতের রাত) এবং ৪.লাইলাতুস্ সক্কি( অঙ্গিকারের রাত) ইত্যাদি।তাছাড়া এই রাতে ইবাদত বন্দেগী করার ফলে বান্দা অনেক ফযীলত লাভ করবে।(হাশিয়াহ্ জালালাইনঃ৪১০ পৃঃ) এভাবে আরো বিভিন্ন তাফসীরের কিতাব যেমন – তাফসীরে কাশশাফ,তাফসীরে কুরতুবী সহ গুণিয়াতুত ত্বালিবীন কিতাবে লাইলাতুল বারা’আতে অকাট্য প্রমাণ রয়েছে।এরপরও যারা লাইলাতুল বারা’আতের বিরোধীতা করে তারা যেন উক্ত তাফসীরের কিতাব দেখার আহ্বান জানাচ্ছি।